title: Cultura nurachica
text: A cultura nurachica ye una cultura naixida alto u baixo en o 1700 aC en a isla de Cerdenya (edat de Bronze media). A civilización nurachica abraca un período que va dende a edat de bronze dica o sieglo II.
  
  O suyo nombre ye derivau de os nuragas, (nuraghe) que yeran torrazas feita a piedra ixeca y cerrando as suyas cupulas por o sistema d'acercamiento. Los nuragas son os repuis más grans y millors conservaus en Europa d'una cultura megalitica. Más de 7.000 d'estas construccions son ixemenadas per toda Cerdenya, muitas en un estau de conservación sorprendent.
  
  A suya funcionalidat en primerías se pensaba yera relichiosa, quan en o sieglo XIX i heba poca información d'esta cultura, pero hue os estudios son d'acuerdo en atorgar-lis una funcionalidat civil a las torres y una funcionalidat funeraria a las clamadas "fuesas de chigants", corredors funerarios de qualques metros con grans losangas debantadas y decoradas.
  
  Se divide esta cultura en dos periodos en función de a tipolochía de construccions y o tiempo cronolochico:
   Protonuragos.
   Nuragos.
  
  O periodo protonurago se caracteriza por construccions más chicotas y sin as amplas cambras interiors pero con largos corredors.
  
  O periodo nurago, ye o más prolifico en construccions, altrizas torres de grans alazetz, tamién clamadas tholos. Os nurague d'este periodo son torrazas troncoconicas feitas con zaborros y cantals de diferent tamanyo que se van ficando de forma progresiva, en construcción a piedra ixeca, fendo dentro bovidas por aproximación de fileras. Dentro bi ha una u más cambras y tienen una dentrada a ran de suelo. Por un estreito sistema d'escalerons en piedra, se puya por dentro enta o terrau. S'ha podiu trobar nuragos con restanyos ta liquidos, foradiecos ta alzar materials u ferramienta y alborins. Tot ixo fa pensar en emplegos civils y no pas relichiosos d'os nuragos.
  
  Dica zaguerías de o sieglo XIX os molimentos de a cultura nurachica estioron intactos, pero o Gubierno italiano autorizó a demolición de muitas d'istas torres ta fer barraballa ta o rete viario y a construcción d'ilesias y güegas de campos con a clamada lei "chudende".
  
  Veyer tamién 
   Nuraga.
  
  Referencias
  
  Vinclos externos 
  
  Historia de Cerdenya
  Culturas arqueolochicas
  Edat de Bronce